Sif svarar gagnrýni kirkjunnar : „ Sannleikanum verður hver sárreiðastur “ Nýjasti pistill Sifjar Sigmundsdóttur hefur sætt gagnrýni frá fólki innan kirkjunnar en í pistlinum segir hún kirkjuna geta lært mikið af satanistum . Sif Sigmarsdóttir , rithöfundur gagnrýndi Agnesi Sigurðardóttur , biskup Íslands , í nýjasta pistli sínum . Fréttablaðið / Samsett mynd Sunnudagur 12. janúar 2020 Auglýsing Rithöfundurinn Sif Sigmundsdóttir olli heilmiklu fjaðrafoki í netheimum með helgarpistli sínum þar sem hún bendir á að þjóðkirkjan gæti lært ýmislegt af satanistum . Gagnrýni gegn umfjöllunarefni pistilsins hefur síðan hrannast upp í athugasemdakerfi og er ekki síst komið frá fólki innan kirkjunnar sjálfrar . Ámælir biskupi fyrir ummæli um siðrof Í pistlinum fjallar Sif um fækkun innan þjóðkirkjunnar og aukna tortryggni gegn þeim félagsskap sem þar starfar . Þá gagnrýnir hún sérstaklega Agnesi Sigurðardóttur , biskup Íslands , fyrir viðbrögð sín við nýrri stöðu kirkjunnar . „ Í stað þess að líta í eigin barm sagði biskup ástæðu tortryggninnar vera siðrof í samfélaginu í kjölfar þess að sérstakri kristinfræðikennslu var hætt í grunnskólum . “ Sóknarprestur Neskirkju , Skúli Ólafsson , var ósammála þessari umfjöllun Sifjar um biskup og sagði ummælin vera úrelt . „ Frekar slappt að halda áfram að núa fólki því um nasir að hafa sagt eða gert eitthvað sem það hefur beðist fyrirgefningar á að hafa sagt eða gert , “ segir Skúli og á þá við að biskup hafi beðist afsökunar á ummælum sínum um siðrof . Ég skil vel að kirkjunnar mönnum sárni skrifin enda eru það gömul sannindi og ný að sannleikanum verður hver sárreiðastur „ Ég skil vel að kirkjunnar mönnum sárni skrifin enda eru það gömul sannindi og ný að sannleikanum verður hver sárreiðastur , “ segir Sif í samtali við Fréttablaðið . Hún bendir á að Íslenska þjóðkirkjan hafi hvorki verið brautryðjandi á sviði kærleiks né umburðarlyndis , ólíkt satanistunum sem hún fjallaði um í pistli sínum . Sif segir djöfladýrkendur í Bandaríkjunum umburðarlyndari en þjóðkirkjan þegar rýnt er í boðskap þeirra . Fréttablaðið / Getty Örlæti og samkennd ekki í öndvegi Yfirlýst stefna satanistanna er „ að hvetja til örlætis og samkenndar “ og vekur Sig athygli á boðorðunum sjö sem satanistar fylgja . „ Sem mörgum þykir standa boðorðunum tíu , sem kirkjan hefur í frammi , langtum framar að umburðarlyndi og manngæsku . “ Sif telur minna bera á slíkum boðskap innan kirkjunnar . „ Sem dæmi má nefna var samviskufrelsi , rétturinn að synja fólki um hjónavígslu á grundvelli kynhneigðar þess , ekki afnumið fyrr en árið 2015 . Fyrsti samkynhneigði presturinn var ekki vígður fyrr en 2017 . Og svo mætti lengi telja . “ Pistlahöfundurinn segist þó gleðjast yfir því að þessi mál séu rædd og fagnar öllum athugasemdum við skrif sín . „ Sama hvort þau eru frá fólki sem er sammála mér eða ósammála . Ég fagna því athugasemdum frá kirkjunni eins og öðrum . “